สังคมข่าวหุ้น
ดัชนีตลาดหุ้นไทยปิดที่ระดับ 1,651.67 จุด -6.62 จุด มูลค่าซื้อขาย 53,413.46 ลบ. ติดตามผลประกอบการปี 65 ของ บจ.ที่ทยอยประกาศออกมาอย่างต่อเนื่อง
ดัชนีตลาดหุ้นไทยปิดที่ระดับ 1,651.67 จุด -6.62 จุด มูลค่าซื้อขาย 53,413.46 ลบ. ติดตามผลประกอบการปี 65 ของ บจ.ที่ทยอยประกาศออกมาอย่างต่อเนื่อง
20 ก.พ. 2566

ดัชนีตลาดหุ้นไทยปิดที่ระดับ 1,651.67 จุด ลดลง 6.62 จุด มูลค่าการซื้อขาย  53,413.46 ล้านบาท ติดตามผลประกอบการปี 2565 ของบริษัทจดทะเบียนที่ยังทยอยประกาศออกมาอย่างต่อเนื่อง
ผู้ถือหุ้น AIT เฮ! บอร์ดไฟเขียวจ่ายเงินปันผลงวดครึ่งปีหลัง 0.17 บาท/หุ้น เตรียมขึ้นเครื่องหมาย XD วันที่ 20 เม.ย.นี้ หลังประกาศงบปี 2565 มีกำไร 542 ล้านบาท โต 3% พร้อมมีรายได้ 6,727 ล้านบาท ด้านผู้บริหาร “ศิริพงษ์ อุ่นทรพันธุ์” ลั่นก้าวสู่ทศวรรษที่ 4 The Next Decade มุ่งขับเคลื่อนธุรกิจภายใต้คอนเซ็ปต์ DECADE ตั้งเป้ารายได้ปีนี้แตะ 7,000 ล้านบาท ขยายเข้าสู่ตลาดคาร์บอนเครดิต วางเป้าหมายปลูกป่าสักเชิงเศรษฐกิจ ประมาณ 1,000 ไร่
โบรกฯ คาด GULF มีลุ้นกำไรไตรมาส 1/2566 ทํานิวไฮอีกครั้ง จากการปรับขึ้นค่าไฟฟ้าผันแปรอัตโนมัติ (Ft) บุ๊กรายได้โรงไฟฟ้า GPD ยูนิต 1 ขนาด 662.5 เมกะวัตต์ คาด COD มี.ค.นี้ พร้อมชูเป็นหุ้นเด่นในกลุ่มโรงไฟฟ้า ราคาเป้าหมายปีนี้ 62 บาท จากราคาล่าสุด (17 ก.พ. 2566) ที่ 54.25 บาท
RT แต่งตั้ง CGS-CIMB, MST, CNS, KTX และ DAOL เป็นผู้จัดการการจัดจำหน่ายหุ้นกู้ โดยจะออกหุ้นกู้อายุ 2 ปี อัตราดอกเบี้ย 6.20% ต่อปี ให้แก่ผู้ลงทุนสถาบันหรือผู้ลงทุนรายใหญ่ (II&amp;HNW) มูลค่าหุ้นกู้รวมไม่เกิน 500 ล้านบาท และมีหุ้นกู้สำรองเพิ่มเติมมูลค่ารวมไม่เกิน 200 ล้านบาท คิดเป็นมูลค่ารวมทั้งสิ้นไม่เกิน 700 ล้านบาท โดยเปิดจองวันที่ 21-23 ก.พ. 2566 และวันออกหุ้นกู้วันที่ 24 ก.พ. 2566 เตรียมเงินลงทุนในโครงการใหม่ พร้อมเป็นเงินทุนหมุนเวียน ปักธงขยายตลาดต่างประเทศ เพิ่มสัดส่วนงานต่างประเทศจำนวน 5-6% เสริมศักยภาพงานก่อสร้าง โชว์แบ็กล็อก 11,400 ล้านบาท ทยอยรับรู้รายได้ในปี 2566-2569 ด้าน APM ที่ปรึกษาการเงิน ตอกย้ำธุรกิจมีโอกาสการเติบโตต่อเนื่อง ฟาก “ทริสเรทติ้ง” จัดอันดับเครดิตความน่าเชื่อถือองค์กร ระดับ “BBB-” แนวโน้มอันดับเครดิต “ลบ” สะท้อนถึงความสามารถในการแข่งขันที่แข็งแกร่ง
PQS ย้ำกลุ่มครอบครัวชาญจึงถาวร ถือหุ้น 46% และกลุ่มครอบครัวธวัชชุติกร ถือหุ้น 20% และพันธมิตรเดิมอื่น ๆ รวม 74% ประกาศกอดหุ้นแน่น พร้อมใจ Lock up หุ้น 100% เป็นเวลา 6 เดือน ยึดมั่นตามเจตนารมณ์ตั้งแต่ก่อนเข้าตลาด ด้านผู้บริหาร ตอกย้ำความมุ่งมั่นพัฒนาศักยภาพการเติบโต – วิสัยทัศน์มุ่งมั่นเป็นผู้นำธุรกิจแป้งมันสำปะหลัง แป้งมันสำปะหลังดัดแปร และผลิตภัณฑ์ที่เกี่ยวเนื่องในระดับชั้นนำของอาเซียน นอกจากนี้ เตรียมนำเงินระดมทุนไปขยายกำลังผลิตเพิ่มเป็น 3.6 แสนตันต่อปี จากปัจจุบันอยู่ที่ 2.4 แสนตันต่อปี
OR ปลื้ม! ได้รับการคัดเลือกจาก S&amp;P Global ขึ้นทำเนียบธุรกิจที่มีความยั่งยืน “The Sustainability Yearbook 2023” กลุ่มธุรกิจ Retailing ภายหลังจาก OR เข้าร่วมประเมินความยั่งยืนในระดับสากลในปีแรกที่เข้าร่วม ตอกย้ำความเชื่อมั่นและการยอมรับจากนักลงทุนทั้งสถาบันไทยและต่างประเทศ
PRM เป็นหุ้นเรือขนส่งน้ำมันและปิโตรเคมีเหลวทางเรืออย่างครบวงจรรายใหญ่ที่สุดของประเทศไทย ไม่เกี่ยวกับดัชนีค่าระวางเรือ BDI ร่วง ผู้ถือหุ้นอย่าเพิ่งตื่นตระหนกไป เพราะธุรกิจของ PRM ไม่ใช่หุ้นเรือเทกอง